Hier is die onderstel wat ek ontvang het. Die vloer is 595 mm bokant die grond. Die bande is 15 duim.
Die Chevron en nommerplaat moet verwyder word sodat daar plek is vir die boks op die volle voetafdruk van die onderstel. Ek gaan dit op die deur aan die agterkant heg.
Die eerste verandering was die inbou van skokbrekers. Ek het die 1976 VW kewer se skokbrekers gekoop. Ek het beplan oor grootte en beweeglengte en dit was die naaste en goedkoopste en was sommer van die rak af beskikbaar. Ek het self die koppelstukke vervaardig en vasgebout na galvanisering. Ek het hoë sterkte boute gebruik.
Daar is voorsiening gemaak vir die beweging van die as na agter soos die bladvere “platter” sal buig soos gewig gelaai word of as die wa oor knikke beweeg.
Ek het die agterkante versterk as beskerming. Die panele moet nog sakke van seil kry en bedraad word.
Hier het ek die sleepwa se agterkant in sig. Die nommerplaat stut moet weg, want die agterste swaaideur moet daar kan oopmaak. Ek sal later die chevron en nommerplaat op die swaaideur monteer.
Vooraansig. Die sleepwa kry sy eerste oefening. Ek pak heelwat stene op om die plaat tydens die droogword van die gom vas te hou.
Die onderskeie kompartemente kan onderskei word vir die wat weet wat beplan. Die agterdeur se hoeke is versterk om die groot en swaar deur te dra.
Ek het my Omnipower 240 Ah gel/agm battery gekry. Dit weeg 62kg. Dit het nie uitstaande pole nie. Ek moet 8mm boute gebruik om die kabels te heg.
Ek het die battery monitor nog nie gekoppel nie. Die Shunt is egter in plek. Die swart draad wat opgerol is, is die bluetooth module. Die UPT draad is lewenslank. Ek gaan kyk of ek nie ‘n kortetjie kan kry nie.
Die bak is op die onderstel. Ek moes die eerste twee plate voor die hegting heg omdat ek nie met klinknaels agter die modderskerms kan bykom nie.
Ek heg die boks aan die onderstel met voldoende boute. Dit voldoen ook dan aan die defenisie van Kokerbak, waarvoor die lisensie op die onderstel uitgereik is. Ek kan enige bak heg sonder om die sleepwa weer deur die toets te sit. Die regterkant se bout is nie in die pad van die agterdeur nie.
Ek gebruik die swaardiens konsertina tipe klinknael tipe om die klinknaels van vlekvrye staal te heg.
Die gom word mildelik aangewend om behoorlik te versprei. Hier is dit om die gebuigde hoekysters te heg vir die deur se rubbers.
Tussen die hoof boks en die neuskas in ‘n dun spasie. Bo-oor die gate plaas ek digte skuimrubber, wat saamgepers word as ek die boute styf draai. Dit sal dan verhoed dat vog mag deurdring. Ek moet hier nog die twee groot gate doen. Die elektriese kabels word deur die groot gate geryg.
Gesien vanuit boks. Vog sal nie hierdeur dring nie. Die plate se skerp kant sal ook nie die drade deur skuur nie.